open-index/open-wikipedia-markdown huggingface dataset:
হারুন এল পুসাহ

**হারুন এল পুসাহ** (ইংরেজি সংস্করণে **হারুন আল প্লাসিড** নামেও পরিচিত) হলেন রেনে গোসিনি এবং জঁ তাবারি সৃষ্ট *ইজনোগুড* কমিকস সিরিজের একজন আব্বাসীয় খলিফা।

## চরিত্র
হারুন এল পুসাহ একজন মধ্যবয়স্ক ও স্থূলকায় ব্যক্তি, যার প্রধান বৈশিষ্ট্য হলো অত্যন্ত শান্ত ও অমায়িক স্বভাব। তাকে একজন উদার ও পরোপকারী শাসকের মূর্ত প্রতীক হিসেবে দেখা যায়। তার প্রজাদের কারো সাথে কখনোই তার কোনো বিরোধ হতে দেখা যায়নি। একারণে তিনি তার জনগণের কাছে অত্যন্ত জনপ্রিয় ও প্রিয়।

হারুন এল পুসাহর নামটি মূলত ঐতিহাসিক খলিফা হারুন আল-রশিদের নামের অনুকরণে একটি শব্দকৌতুক (Pun)। ফরাসি শব্দ ** শব্দটি সংস্কৃত 'বোধিসত্ত্ব' থেকে চীনা ভাষার () মাধ্যমে উদ্ভূত। ফরাসি ভাষায় স্থূলকায় ব্যক্তিকে বোঝাতে ঐতিহাসিকভাবে এই শব্দটি ব্যবহৃত হয়, যা মূলত 'বুদাই' বা হাস্যরত বুদ্ধের মূর্তির সাথে সম্পর্কিত। তার ইংরেজি নাম 'হারুন আল প্লাসিড' মূলত 'রশিদ' এবং তার শান্ত স্বভাবের মিশ্রণে তৈরি একটি শব্দকৌতুক।

খাওয়া, ঘুমানো এবং অলসভাবে আনন্দ করাই হারুন এল পুসাহর একমাত্র লক্ষ্য। তিনি তার অধিকাংশ সময় ঘুমিয়ে কাটান, কেবল খাওয়ার সময় কিংবা কোনো ভৃত্য তাকে কোনো চমৎকার পশ্চিমা বস্তু দেখালে তিনি জেগে ওঠেন। এছাড়া তার উজির ইজনোগুড (গল্পের প্রধান খলনায়ক) তাকে কোনো নতুন কাজে অংশ নিতে ডাকলে তিনি জেগে ওঠেন। তবে ইজনোগুডের সেই পরিকল্পনাগুলো সর্বদা তাকে সরিয়ে দিয়ে নিজের খলিফা হওয়ার ফাঁদ ছাড়া আর কিছু নয়।

ইজনোগুডের চক্রান্তগুলো কখনোই সফল হয় না এবং হারুন এল পুসাহ সে সম্পর্কে সম্পূর্ণ বেখবর থাকেন। তিনি বিশ্বাস করেন যে ইজনোগুড তাকে ভালোবাসেন এবং সর্বদা তার মঙ্গল চান, তাই তিনি প্রায়ই তাকে "আমার প্রিয় ইজনোগুড" বলে সম্বোধন করেন। খলিফা ছাড়া বাগদাদের সবাই জানে যে ইজনোগুড আসলে তার ক্ষতি করার ফন্দি আঁটছেন।

হারুন এল পুসাহ খিলাফত মূলত একটি নির্বাচনী রাজতন্ত্র, যেখানে প্রতি দশ বছর অন্তর নতুন খলিফা নির্বাচনের জন্য ভোট গ্রহণ করা হয়। তবে, শুধুমাত্র বর্তমান খলিফারই ভোট দেওয়ার অধিকার থাকায় প্রতিবার নির্বাচনের ফলাফল একই হয়।

হারুন এল পুসাহর তিন ভাই রয়েছে: দ্যুরুন আল পুসা, ত্রোয়ারুন আল পুসা এবং কাত্রুন আল পুসা (ফরাসিতে নামের প্রথম অংশগুলো যথাক্রমে দুই থেকে চার পর্যন্ত সংখ্যা নির্দেশ করে)। ইজনোগুড *অঁফাঁ খলিফ!* ( অবশেষে খলিফা!) অ্যালবামে তাদের মুখোমুখি হয়েছিলেন।

## প্রকাশনার ইতিহাস
চরিত্রটি প্রথম ১৯৬২ সালের ১৫ জানুয়ারি ফ্রাঙ্কো-বেলজিয়ান কমিকস ম্যাগাজিন *রেকর্ড* এ প্রকাশিত হয়। চার বছর পর, ১৯৬৮ সালে এটি গোসিনির 'পিলত* ম্যাগাজিনে স্থানান্তরিত হয়। প্রাথমিকভাবে সিরিজটির নাম ছিল *লে জাভঁতুর দ্যু খলিফ হারুন এল পুসাহ'' (খলিফা হারুন এল পুসাহর দুঃসাহসিক অভিযান), কিন্তু পরে সিদ্ধান্ত নেওয়া হয় যে এই চরিত্রটি কমিক স্ট্রিপের প্রধান চরিত্র হওয়ার জন্য যথেষ্ট শক্তিশালী নয়। ফলে খলনায়ক হওয়া সত্ত্বেও সিরিজের নামকরণ করা হয় ইজনোগুডের নামে।

## তথ্যসূত্র

## উৎস

* 
* 

বিষয়শ্রেণী:কমিকে মুসলিম চরিত্র
বিষয়শ্রেণী:কমিকে পুরুষ চরিত্র
বিষয়শ্রেণী:কাল্পনিক আরব
বিষয়শ্রেণী:১৯৬২-এ প্রবর্তিত কমিক চরিত্র
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
পেকুয়া সরকারি মডেল জি. এম. সি. ইনস্টিটিউশন

**পেকুয়া সরকারি মডেল জি.এম.সি. ইনস্টিটিউশন** কক্সবাজার জেলার পেকুয়া উপজেলায় অবস্হিত একটি স্বনামধন্য সরকারি শিক্ষা প্রতিষ্ঠান। 

## বিদ্যালয়ের ইতিহাস
পেকুয়া সরকারি মডেল জি.এম.সি. ইনস্টিটিউশন ১৯২৯ সালে প্রতিষ্ঠিত হয়। প্রতিষ্ঠানটি ২০১৮ সালে জাতীয়করণ করা হয়।

## অবস্থান
পেকুয়া সরকারি মডেল জি.এম.সি. ইনস্টিটিউশন কক্সবাজার জেলার পেকুয়া উপজেলার মগনামা ইউনিয়নে অবস্হিত।
## তথ্যসূত্র

## আরো দেখুন
* কক্সবাজার জেলার শিক্ষা প্রতিষ্ঠানের তালিকা

বিষয়শ্রেণী:কক্সবাজার জেলার বিদ্যালয়
বিষয়শ্রেণী:বাংলাদেশের বিদ্যালয়
চর্চা

**চর্চা** (**Chorcha**) একটি বাংলাদেশি শিক্ষামূলক মোবাইল অ্যাপ্লিকেশন ও অনলাইন লার্নিং প্ল্যাটফর্ম, যা শিক্ষার্থীদের বিভিন্ন একাডেমিক বিষয় ও ভর্তি পরীক্ষার প্রস্তুতির জন্য অনুশীলনভিত্তিক প্রশ্ন, কুইজ এবং শেখার উপকরণ প্রদান করে। প্ল্যাটফর্মটি তৈরি করেন বাংলাদেশি উদ্যোক্তা ও ডেভেলপার রায়হান উল ইসলাম।

## ইতিহাস
চর্চা প্ল্যাটফর্মটির সূচনা হয় ২০২১ সালে।এর প্রতিষ্ঠাতা রায়হান উল ইসলাম, সে সময় রাজশাহী প্রকৌশল ও প্রযুক্তি বিশ্ববিদ্যালয় (রুয়েট)-এর কম্পিউটার সায়েন্স অ্যান্ড ইঞ্জিনিয়ারিং বিভাগে অধ্যয়নরত ছিলেন। বিশ্ববিদ্যালয় ভর্তি পরীক্ষার প্রস্তুতির সময় তিনি লক্ষ্য করেন যে প্রচলিত গাইডবই ও প্রশ্নব্যাংকের বাইরে অনুশীলনভিত্তিক শেখার জন্য উপযোগী কোনো ডিজিটাল প্ল্যাটফর্মের অভাব রয়েছে। এই অভিজ্ঞতা থেকেই তিনি একটি অনলাইন অনুশীলনভিত্তিক শিক্ষামূলক প্ল্যাটফর্ম তৈরির উদ্যোগ নেন।

পরবর্তীতে রায়হানের সহপাঠী নাফিস রায়হান (কো-ফাউন্ডার ও সিএমও)  প্ল্যাটফর্মটির উন্নয়ন ও পরিচালনায় যুক্ত হন এবং পরে গালিব (কো-ফাউন্ডার ও সিওও) নামে আরেক সহকর্মী দলটিতে যোগ দেন। শুরুতে ছোট পরিসরে পরিচালিত হলেও ধীরে ধীরে এতে বিভিন্ন অনুশীলনভিত্তিক ফিচার যুক্ত করা হয়। প্রথম বর্ষ পেরোতে পেরোতেই চর্চার ডাউনলোড ১ লাখ ছাড়িয়ে যায়।

২০২৩ সালের ১৪ নভেম্বর অ্যাপটি হঠাৎ করে গুগল প্লে স্টোর থেকে অপসারিত হয়, যার ফলে এর পূর্বের ইনস্টলেশন ও রিভিউ তথ্য আর দেখা যায়নি। পরবর্তীতে ডেভেলপার দল নতুনভাবে অ্যাপটি পুনরায় প্রকাশের উদ্যোগ গ্রহণ করে।

## শিক্ষা পদ্ধতি
### প্রশ্ন ব্যাংক:
চর্চা প্ল্যাটফর্মে বর্তমানে ৮ম শ্রেণি, এসএসসি, এইচএসসি, ভর্তি পরীক্ষা, চাকরি পরিক্ষা ও বিসিএস পরীক্ষার জন্য অনুশীলনের জন্য ব্যবস্থা আছে। তারা বিগত বছরের ১০ লক্ষ+ প্রশ্নের ডাটাবেজ থেকে প্রশ্ন দেখা ও অনুশীলনের সুযোগ প্রদান করে।
### মক পরীক্ষা:
চর্চায় শিক্ষার্থীরা যখন খুশি নিজেই বিষয়, প্রশ্নের সংখ্যা, ধরণ ও সময়সীমা নির্ধারণ করে মক পরীক্ষায় অংশ নিতে পারে। পরীক্ষার শেষে ফলাফল ও পারফরম্যান্স বিশ্লেষণ দেখানো হয়। এর মাধ্যমে শিক্ষার্থীরা নিজেদের প্রস্তুতির অবস্থা সম্পর্কে ধারণা পায়।
### অনলাইন ব্যাটেল:
প্ল্যাটফর্মটিতে ব্যবহারকারীদের মধ্যে অনুশীলনকে প্রতিযোগিতামূলকভাবে উপস্থাপনের জন্য অনলাইন ব্যাটেল ফিচার রয়েছে। এই ব্যবস্থায় সরাসরি একজন শিক্ষার্থী অন্য শিক্ষার্থীর সাথে প্রতিযোগিতায় অংশ নিতে পারে। ফলাফলের ভিত্তিতে একটি র‌্যাংকিং তালিকাও প্রদর্শিত হয়। এর মাধ্যমে শিক্ষার্থীদের মধ্যে পারস্পরিক প্রতিযোগিতা ও অনুশীলনের আগ্রহ বৃদ্ধি পায়।
### চর্চা এআই
"চর্চা এআই" নামে চর্চার একটি নিজস্ব এআই ফিচার আছে। উদ্যোক্তরা বলছেন, চর্চা এআইকে পাঠ্যবই এবং ১০ লাখের বেশি প্রশ্নের তথ্যভান্ডার দিয়ে প্রশিক্ষণ দেওয়া হয়েছে। শিক্ষার্থী চাইলে যেকোনো প্রশ্ন ছবি বা লেখা আকারে দেখাতে পারেন। সঙ্গে সঙ্গে বইয়ের রেফারেন্সসহ উত্তর দিয়ে দেয় চর্চা এআই।
## বহিঃসংযোগ

*প্রাতিষ্ঠানিক ওয়েবসাইট
*মোবাইল অ্যাপ
*প্রাতিষ্ঠানিক ফেসবুক পেইজ
বিষয়শ্রেণী:শিক্ষামূলক ওয়েবসাইট
বিষয়শ্রেণী:অনলাইন অলাভজনক প্রতিষ্ঠান
বিষয়শ্রেণী:অনলাইন শিক্ষা
বিষয়শ্রেণী:বাংলাদেশী উদ্যোগ
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশী ওয়েবসাইট

## তথ্যসূত্র
গ্লাইকেটেড হিমোগ্লোবিন

**গ্লাইকেটেড হিমোগ্লোবিন** () হলো হিমোগ্লোবিনের একটি ধরন যা একটি শর্করার সাথে রাসায়নিকভাবে সংযুক্ত, এটি **গ্লাইকোহিমোগ্লোবিন** নামেও পরিচিত। গ্লুকোজ, গ্যালাক্টোজ ও ফ্রুক্টোজসহ অধিকাংশ মনোস্যাকারাইড স্বতঃস্ফূর্তভাবে (অর্থাৎ অ-উৎসেচকীয়ভাবে) রক্তপ্রবাহে উপস্থিত থাকার সময় হিমোগ্লোবিনের সাথে বন্ধন তৈরি করে। তবে, গ্লুকোজের এই কাজটি করার সম্ভাবনা গ্যালাক্টোজের তুলনায় মাত্র ২১% এবং ফ্রুক্টোজের তুলনায় মাত্র ১৩%। এই কারণেই সম্ভবত মানুষের শরীরে প্রাথমিক বিপাকীয় জ্বালানি হিসেবে গ্লুকোজ ব্যবহৃত হয়।
অতিরিক্ত শর্করা-হিমোগ্লোবিন সংযোগ গঠিত হওয়ার মানে হলো রক্তে বেশি পরিমাণে  শর্করা উপস্থিত থাকা, যা ডায়াবেটিসের বা অন্যান্য হরমোন রোগের নির্দেশক । A1c এর প্রতি আগ্রহ থাকার কারণ হলো এটি শনাক্ত করা সহজ। যে প্রক্রিয়ার মাধ্যমে শর্করা হিমোগ্লোবিনের সাথে যুক্ত হয় তাকে গ্লাইকেশন বলে।
গ্লাইকেটেড হিমোগ্লোবিন পরিমাপ করার কতক উপায় আছে, তন্মধ্যে **HbA1c** (বা কেবল **A1c**) একটি প্রমিত একক পরীক্ষা। HbA1c মূলত গত তিন মাসের গড় রক্তে শর্করার মাত্রা নির্ধারণের জন্য পরিমাপ করা হয়। এটি ডায়াবেটিসের জটিলতার ঝুঁকি মূল্যায়নে একটি প্রমিত শনাক্তকারী পরীক্ষা হিসেবে ব্যবহৃত হয় এবং একই সঙ্গে রক্তশর্করা নিয়ন্ত্রণ (গ্লাইসেমিক কন্ট্রোল) মূল্যায়নের জন্যও ব্যবহৃত হয়।এই পরীক্ষাটিকে তিন মাসের গড় হিসেবে ধরা হয়, কারণ একটি লোহিত রক্তকণিকার গড় আয়ু প্রায় তিন থেকে চার মাস। স্বাভাবিক মাত্রার গ্লুকোজ স্বাভাবিক পরিমাণের গ্লাইকেটেড হিমোগ্লোবিন তৈরি করে। রক্তরসের গড় গ্লুকোজের মাত্রা যত বাড়ে, গ্লাইকেটেড হিমোগ্লোবিনের অনুপাতও ততটাই পূর্বানুমেয়ভাবে বৃদ্ধি পায়।
ডায়াবেটিসে গ্লাইকেটেড হিমোগ্লোবিনের মাত্রা বেশি থাকে, যা রক্তে গ্লুকোজের উচ্চ মাত্রা নির্দেশ করে, এবং এটি হৃদ্‌রোগ, নেফ্রোপ্যাথি, নিউরোপ্যাথি (স্নায়ুরোগ) ও রেটিনোপ্যাথির সঙ্গে সম্পর্কিত বলে প্রমাণিত হয়েছে।
## টীকা

## তথ্যসূত্র

## বহিঃসংযোগ

* Health Information: Diabetes — National Institutes of Health (NIH): National Institute of Diabetes and Digestive and Kidney Diseases (NIDDK)
** National Diabetes Information Clearinghouse — NIDDK (old site, archived 2010-02-21)
* Standards of Care in Diabetes, American Diabetes Association Professional Practice Committee
** Standards of Care in Diabetes — 2024 (pdf), American Diabetes Association Professional Practice Committee

বিষয়শ্রেণী:রক্ত পরীক্ষা
বিষয়শ্রেণী:ডায়াবেটিস
বিষয়শ্রেণী:গ্লুকোজ
বিষয়শ্রেণী:হিমোগ্লোবিন
আব্বাসা বিনতে সুলাইমান

**আব্বাসা বিনতে সুলায়মান** ( ) ছিলেন একজন আব্বাসীয় রাজকন্যা ও সম্রাজ্ঞী। আব্বাসা ছিলেন সুলাইমান ইবনে আবি জাফরের কন্যা, আব্বাসীয় খলিফা আল-মাহদির ভাতিজি ও খলিফা হারুনুর রশিদের স্ত্রী। তাঁর গভে খলিফা হারুনুর রশিদের কয়েকজন সন্তান জন্ম গ্রহণ করেন। তবে সবাই খুব অল্প বয়সেই মারা যান। তিনি ৮১০ এর দশকে খিলাফতের রাজধানী বাগদাদে মৃ্ত্যুবরণ করেন।   

## জীবনী
আব্বাসা ছিলেন আব্বাসীয় রাজকুমার সুলায়মান ইবনে আবি জাফরের কন্যা এবং পঞ্চম আব্বাসীয় খলিফা হারুন আল-রশিদের (শা. ৭৮৬–৮০৮) একজন স্ত্রী। তিনি হারুন আল-রশিদের সঙ্গে আনুমানিক ৮০৩ বা ৮০৪ সালের দিকে বিবাহবন্ধনে আবদ্ধ হন। তার পিতা সুলায়মান ইবনে আবি জাফর ছিলেন দ্বিতীয় আব্বাসীয় খলিফা আল-মানসুরের (শা. ৭৫৪–৭৭৫) পুত্র। তিনি আল-মানসুরের স্ত্রী ফাতিমা বিন্ত মুহাম্মাদের সন্তান ছিলেন। ফাতিমা ছিলেন ইসা ইবন তালহা আল-তাইমির নাতনী, যিনি ছিলেন ইসলামের নবি মুহাম্মাদের প্রসিদ্ধ সাহাবি তালহা ইবনে উবায়দিল্লাহর পুত্র। 

আব্বাসা আব্বাসা বিনতে সুলায়মান আব্বাসীয় শাসক পরিবারের সঙ্গে জন্মগত ও বৈবাহিক উভয় সূত্রে সম্পর্কিত ছিলেন। তিনি ছিলেন খলিফা হারুন আল-রশিদের সঙ্গে বিবাহ বন্ধনে আবদ্ধ হওয়া তৃতীয় এবং শেষ আব্বাসীয় রাজকুমারি। তিনি ব্যতীত হারুনুর রশিদের অপর দুইজন আব্বাসীয় স্ত্রী ছিলেন জুবাইদা বিনতে জাফর এবং উম্মে মুহাম্মদ বিন্তে সালিহ। এছাড়া জুরাশিয়াহ আল-উসমানিয়া নামে খলিফা হারুনুর রশিদের অপর একজন স্ত্রীও ছিলেন, যিনি আব্দুল্লাহ ইবন মুহাম্মদের কন্যা ও ইসলামের তৃতীয় খলিফা উসমান ইবন আফফানের বংশধর ছিলেন।

আব্বাসা নামে হারুনুর রশিদের একজন বোনও ছিলেন। তাঁর নাম ছিল আলিয়া বিনতে মাহদি ইবনুল মানসুর। তিনি একজন শিক্ষিত ও সাহিত্যের প্রতি আগ্রহী নারী ছিলেন। তিনি কবিতা রচনা করতেন এবং তার ভাই ইব্রাহিম ইবনুল মাহদি তার কাছ থেকে সঙ্গীত শিখতেন। সুলাই বলেন, আমি বনি আব্বাসের কোনো কন্যাকে আলিয়ার মতো দেখিনি। অধিকাংশ সময় তিনি প্রার্থনা এবং কুরআন অধ্যয়নে ব্যয় করতেন। তিনি মুসা ইবনে আইসা আল-আব্বাসের সঙ্গে বিবাহ বন্ধনে আবদ্ধ হন, যিনি একজন হাদিস বর্ণনাকারী ছিলেন। আলিয়ার জন্ম ও মৃত্যু উভয় বাগদাদে ঘটে।

## পরিবার
আব্বাসা বেশ কয়েকজন আব্বাসীয় খলিফা, রাজপুত্র ও রাজকুমারীর সমকালীন ছিলেন। তার নিজের সব সন্তান খুব কম বয়সেই মারা যায়। কিন্তু তিনি নিজের সৎপুত্রদের সঙ্গে ভালো সম্পর্ক বজায় রেখেছিলেন বলে জানা যায়। 

## তথ্যসূত্র


## গ্রন্থপঞ্জি

* 
* 
* 
* 

বিষয়শ্রেণী:আব্বাসীয় খলিফার স্ত্রী
বিষয়শ্রেণী:৮১০-এর দশকে মৃত্যু
আন্তর্জাতিক ২০:২০ ক্লাব চ্যাম্পিয়নশিপ

**আন্তর্জাতিক ২০:২০ ক্লাব চ্যাম্পিয়নশিপ** হল একটি বিলুপ্ত আন্তর্জাতিক আন্তঃক্লাব ক্রিকেট প্রতিযোগিতা, যার একমাত্র আসরটি ২০০৫ সালের ১৫ থেকে ১৭ সেপ্টেম্বর পর্যন্ত ইংল্যান্ডে লেস্টারশায়ার কাউন্টির তত্ত্বাবধানে অনুষ্ঠিত হয়েছিল। 

এই প্রতিযোগিতায় আয়োজক লেস্টারশায়ার ফক্সের পাশাপাশি তৎকালীন ইংল্যান্ড, পাকিস্তান ও শ্রীলঙ্কার ঘরোয়া টি২০ চ্যাম্পিয়ন দল অংশগ্রহণ করেছিল। এছাড়াও  বিশ্বজুড়ে আন্তর্জাতিক ক্রিকেটের বর্তমান এবং অতীত খেলোয়াড়দের সমন্বয়ে গঠিত পিসিএ মাস্টার্স একাদশ অংশগ্রহণ করেছিল। 

এই প্রতিযোগিতাটি ছিল বিশ্বের শীর্ষস্থানীয় ঘরোয়া টি২০ দলগুলির অংশগ্রহণে অনুষ্ঠিত প্রথম উল্লেখযোগ্য প্রতিযোগিতা। ২০০৩ সালে টি২০ ক্রিকেট চালু হওয়ার পর, প্রতিযোগিতার পরিধি সীমিত ছিল। ভারত, অস্ট্রেলিয়া, নিউজিল্যান্ড এবং ওয়েস্ট ইন্ডিজের মধ্যে ঘরোয়া টি২০ প্রতিযোগিতা না থাকার কারণে তাদের প্রতিনিধিত্ব করা হয়নি। প্রতিযোগিতার টেলিভিশন কভারেজ সীমিত ছিল এবং খারাপ আবহাওয়ার কারণে নয়টি খেলার মধ্যে তিনটি খেলা অনুষ্ঠিত হতে পারেনি। যদিও এই প্রতিযোগিতাটি কেবল একবার অনুষ্ঠিত হয়েছিল, ২০০৯ সালে চ্যাম্পিয়ন্স লিগ টুয়েন্টি২০র মাধ্যমে একটি আন্তর্জাতিক টি-টোয়েন্টি ক্লাব টুর্নামেন্টের সৃষ্টি সফলভাবে প্রতিস্থাপিত হয়েছিল।

বিজয়ীদের ২৫,০০০ পাউন্ড পুরস্কার দেওয়া হয়েছিল।

## অংশগ্রহণকারী দল
#  লেস্টারশায়ার ফক্সেস (২০০৪ টুয়েন্টি২০ কাপ বিজয়ী; আয়োজক)
#  সমারসেট স্যাব্রেস (২০০৫ টুয়েন্টি২০ কাপ বিজয়ী)
#  ফয়সালাবাদ উলভস (২০০৪/০৫ এবিএন-এএমআরও টি২০ কাপ বিজয়ী)
#  চিলাউ মারিয়ান্স (২০০৪ টুয়েন্টি২০ চ্যালেঞ্জ ট্রফি বিজয়ী)
#  টাইটান্স (২০০৪/০৫ স্ট্যান্ডার্ড ব্যাঙ্ক প্রোটি২০ সিরিজ বিজয়ী)
# পিসিএ মাস্টার্স একাদশ (আমন্ত্রিত)

## গ্রুপ পর্ব
### গ্রুপ এ

----

----

### গ্রুপ বি

----

----

## নক-আউট পর্ব
### সেমি-ফাইনাল

----

### ফাইনাল

## তথ্যসূত্র

## বহিঃসংযোগ
*ইএসপিএনক্রিকইনফো

বিষয়শ্রেণী:২০০৫-এ আন্তর্জাতিক ক্রিকেট প্রতিযোগিতা
বিষয়শ্রেণী:২০০৫-এ ইংরেজ ক্রিকেট
শাবিব ইবনে ইয়াজিদ আল-শায়বানি

**শাবিব ইবনে ইয়াজিদ ইবনে নুয়াইম আল-শায়বানি** (; ৬৪৬/৪৭– ৬৯৭/ ৯৮) ছিলেন একজন আরব বিদ্রোহী, যিনি ৬৯৬ সাল থেকে ৬৯৭/৯৮ সাল পর্যন্ত মধ্য ইরাকে উমাইয়া খিলাফতের বিরুদ্ধে সংঘটিত খারিজি বিদ্রোহের একজন নেতা ছিলেন।

## জীবনী

### জন্ম ও প্রাথমিক জীবন
শাবিব ইবনে ইয়াজিদ ৬৪৬ বা ৬৪৭ খ্রিষ্টাব্দের সেপ্টেম্বরে/অক্টোবরে জন্মগ্রহণ করেন। তিনি মসুলে বসতি স্থাপনকারী কুফীয় প্রবাসী ইয়াজিদ ইবন নুয়াইমের ছেলে ছিলেন। তারা বনু শায়বান গোত্রের বনু মুহাল্লাম ইবনে জুহাইলের অন্তর্ভুক্ত ছিলেন। ইয়াজিদ সালমান ইবনে রাবিয়া আল-বাহিলির নেতৃত্বে বাইজেন্টাইন সাম্রাজ্যের সীমান্ত আক্রমণে অংশ নেন। এই আক্রমণের একটিতে তিনি একজন মহিলার সঙ্গে বিবাহ বন্ধনে আবদ্ধ হন, যার গর্ভে শাবিব জন্মগ্রহণ করেন। শাবিব সম্ভবত মুসুলে বা এর নিকটবর্তী সাতিদামা গ্রামে বড় হন।

শাবিব মুসলিম বাহিনীর একজন সদস্য হিসেবে কুর্দিদের বিরুদ্ধে লড়াই করেন। তিনি কিছু সময়ের জন্য নিয়মিত ভাতাও পেতেন। তবে খলিফা আব্দুল মালিকের (শা. ৬৮৫–৭০৫) শাসনামলে প্রশিক্ষণে ব্যর্থ হওয়ার কারণে তার ভাতা বন্ধ হয়ে যায়।

### বিদ্রোহ
শাবিবের খারিজি মতবাদ সম্পর্কে খুবই কম তথ্য পাওয়া যায়। তবে উমাইয়া শাসনের বিরুদ্ধে তার বিদ্রোহ মধ্যযুগীয় মুসলিম ও খ্রিস্টান ইতিহাসবিদদের আকর্ষণের কেন্দ্রবিন্দু ছিল। উমাইয়ারা ৬৯১ সালে ইরাকে পুনরায় ক্ষমতা প্রতিষ্ঠা করতে সক্ষম হয় এবং এরপর থেকে শাবিবের বিদ্রোহ শুরু হয়। আধুনিক ইতিহাসবিদ কার্ল ভিলহেল্ম জেটারস্টিনের মতে, ইতিহাসবিদরা তাকে “নির্ভীক গেরিলা নেতা” হিসেবে বর্ণনা করেছেন। তবে অন্যান্য প্রাচীন মুসলিম সূত্রগুলো এ সম্পর্কে ভিন্ন মত প্রকাশ করে। আবু মিখনাফের বর্ণনা অনুসারে, শাবিব খারিজিদের সাথে নিজের কর্মজীবন শুরু করেন। তিনি খারিজি নেতা সালিহ ইবন মুসারির বাহিনীতে একজন সৈনিক হিসেবে কর্মরত ছিলেন এবং ৬৯৫ সালের সেপ্টেম্বরে সালিহ আল-মুদ্দাবাজ গ্রামে নিহত হলে তিনি তার স্থলাভিষিক্ত হন।

শাবিব ইবনে মুসারির বাকি সেনাবাহিনী নিয়ে মুসুল ও মধ্য ইরাকে যাত্রা করেন, যাদের অধিকাংশ বনু শায়বান গোত্রের অন্তর্ভুক্ত ছিলেন। এরপর তিনি নাহরাওয়ান ও খানাকিনে উমাইয়া বাহিনীকে পরাজিত করার পর ২০০ জন যোদ্ধা নিয়ে কুফায় আক্রমণ করেন। ৬৯৬ সালের মার্চ মাসে তিনি উমাইয়া সেনাপতি জাইদা ইবনে কুদামা ও উসমান ইবনে কাত্তান আল-হারিসিকে রুজবার ও বাত গ্রামে পরাজিত করেন; উভয়ই মুসুল সমভূমির দক্ষিণ প্রান্তে অবস্থিত ছিল। ৬৯৬ সালের মাঝামাঝিতে তিন মাসের প্রতিযোগিতামূলক যুদ্ধে শাবিব এবং তার ৬০০ জন যোদ্ধা মধ্য ইরাকের আল-মাদায়িন দখল করে আতাব ইবনে ওয়ারকাকে পরাজিত করেন। এই সময়ে খারিজিরা কুফার জন্য হুমকি সৃষ্টি করে, যা ইরাকের একটি প্রধান গারিসন (সামরিক ঘাঁটি) ছিল।

তবে, সুফিয়ান ইবনুল আবরাদ কালবির নেতৃত্বে হাজারো সিরিয় সৈন্য মুসুল শহরের বাইরে শাবিবকে রুখে দেয় এবং তাকে পরাজিত করে। শাবিব তখন পিছু হটে আম্বারে চলে যান এবং সেখানে একটি ছোট সংঘর্ষে লিপ্ত হন। এরপরে তার বাকি সৈন্যদের নিয়ে জুখা, কিরমান ও আহওয়াজের মধ্য দিয়ে এগিয়ে যান। তবে সিরীয় সৈন্যদের থেকে লুকিয়ে পালানোর সময় তিনি দুজাইল খালে ডুবে মারা যান। বিভিন্ন সূত্র অনুযায়ী এটি ৬৯৭ বা ৬৯৮ সালে ঘটে।

## সন্তান
শাবিবের সুহারি নামে এক ছেলে ছিলেন। পরবর্তীতে ৭৩৭ সালে তিনি ইরাকের উমাইয়া গভর্নর খালিদ আল-কাসরির বিরুদ্ধে বিদ্রোহ শুরু করেন। তার পরে খারিজি বিদ্রোহীরা উত্তর মেসোপটেমিয়া ও মসুলে উমাইয়া ও প্রারম্ভিক আব্বাসি যুগ জুড়ে বিদ্রোহ চালিয়ে যায়।

## তথ্যসূত্র


## গ্রন্থপঞ্জি

* 
* 

বিষয়শ্রেণী:উমাইয়া খিলাফতের বিরুদ্ধে বিদ্রোহ
বিষয়শ্রেণী:৬৯৮-এ মৃত্যু
হিলডা আসিয়াতুন

**হিলডা আসিয়াতুন** একজন ইন্দোনেশীয় গণিতবিদ। তিনি বান্দুং ইনস্টিটিউট অফ টেকনোলজির গণিত ও প্রাকৃতিক বিজ্ঞান অনুষদের অধ্যাপক, ইন্দোনেশিয়ান ম্যাথমেটিক্যাল সোসাইটির (ইণ্ডোএমএস) শিক্ষা ও শিক্ষাদান বিষয়ক সহ-সভাপতি এবং ইন্দোনেশীয় কম্বিনেটরিয়াল সোসাইটির (ইনাকম্বএস) সভাপতি। তাঁর গবেষণায় গ্রাফ তত্ত্ব সম্পর্কিত বিষয়গুলি অন্তর্ভুক্ত রয়েছে, যার মধ্যে রয়েছে গ্রাফ রামসে তত্ত্ব, গ্রাফের মেট্রিক মাত্রা এবং গ্রাফ রঙ।

## শিক্ষা এবং কর্মজীবন
আসিয়াতুন বান্দুং ইনস্টিটিউট অফ টেকনোলজি থেকে ১৯৯২ এবং ১৯৯৫ সালে যথাক্রমে স্নাতক এবং স্নাতকোত্তর ডিগ্রির সমতুল্য ডিগ্রি অর্জন করেন। তিনি ২০০২ সালে অস্ট্রেলিয়ার মেলবোর্ন বিশ্ববিদ্যালয় থেকে পিএইচডি সম্পন্ন করেন, যেখানে তিনি নিক ওয়ার্মাল্ডের তত্ত্বাবধানে *লার্জ সাবগ্রাফস অফ রেগুলার গ্রাফস* প্রবন্ধটি লিখেছিলেন। ওয়ার্মাল্ডের সাথে *৩-স্টার ফ্যাক্টর ইন র‍্যাণ্ডম ডি-রেগুলার গ্রাফ* শীর্ষক গবেষণাপত্রে কাজ করার সুবাদে, তাঁর এর্ডশ সংখ্যা হয় ২।

বান্দুং ইনস্টিটিউট অফ টেকনোলজিতে, আসিয়াতুনকে ২০২৩ সালে রামসে তত্ত্বের পূর্ণ অধ্যাপক হিসেবে পদোন্নতি দেওয়া হয় এবং ২০২৪ সালে অধ্যাপক হিসেবে তিনি তাঁর উদ্বোধনী বক্তৃতাটি দেন।

## সমাজের নেতৃত্ব
আসিয়াতুন ২০২০ সাল থেকে ইন্দোনেশিয়ান ম্যাথমেটিক্যাল সোসাইটির পঠন এবং শিক্ষাদান বিভাগের সহ-সভাপতি হিসেবে কাজ করছেন। ইন্দোনেশিয়ান কম্বিনেটরিয়াল সোসাইটির সহ-সভাপতি হিসেবে দায়িত্ব পালনের পর, তিনি ২০২২ সালে সভাপতি নির্বাচিত হন। আসিয়াতুন বর্তমানে ২০২৪ - ২০২৬ মেয়াদের জন্য সভাপতি হিসেবে দায়িত্ব পালন করছেন।

## নির্বাচিত কাজ

* 
* 

## তথ্যসূত্র




## বাহ্যিক লিঙ্কগুলি

* 

বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গ্রাফতত্ত্ববিদ
বিষয়শ্রেণী:নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
প্রেসার কুকার

**প্রেসার কুকার** হল একটি সিল করা পাত্র যা উচ্চ চাপের বাষ্প এবং জল অথবা জল-ভিত্তিক তরল ব্যবহার করে খাবার রান্না করার জন্য ব্যবহৃত হয় , যাকে **প্রেসার কুকিং** বলা হয় । উচ্চ চাপ ফুটন্তকে সীমাবদ্ধ করে এবং উচ্চ তাপমাত্রায় রান্না করার অনুমতি দেয়, যার ফলে খাবার স্বাভাবিক চাপের চেয়ে দ্রুত রান্না করা যায়।

আধুনিক প্রেসার কুকারের প্রোটোটাইপ ছিল সপ্তদশ শতাব্দীতে পদার্থবিদ ডেনিস পাপিন কর্তৃক উদ্ভাবিত স্টিম ডাইজেস্টার । এটি পাত্র থেকে বাতাস বের করে দেয় এবং ফুটন্ত তরল থেকে উৎপন্ন বাষ্প আটকে রাখে। এটি অভ্যন্তরীণ চাপকে পরিবেশের এক বায়ুমণ্ডলের উপরে বাড়াতে ব্যবহৃত হয় এবং ১০০-১২১ °C (২১২-২৫০ °F) এর মধ্যে উচ্চতর রান্নার তাপমাত্রা দেয়। বাষ্প থেকে উচ্চ তাপীয় তাপ স্থানান্তরের সাথে এটি প্রচলিত ফুটন্ত সময়ের দেড় থেকে এক চতুর্থাংশ সময় রান্না করার অনুমতি দেয় এবং যথেষ্ট শক্তি সাশ্রয় করে।

বাষ্প বা জল-ভিত্তিক তরলে রান্না করা যায় এমন প্রায় যেকোনো খাবারই প্রেসার কুকারে রান্না করা যায়।  আধুনিক প্রেসার কুকারগুলিতে অনেক সুরক্ষা বৈশিষ্ট্য রয়েছে যা প্রেসার কুকারকে এমন চাপে পৌঁছাতে বাধা দেয় যা বিস্ফোরণ ঘটাতে পারে। রান্না করার পরে, বাষ্পের চাপকে পরিবেশগত বায়ুমণ্ডলীয় চাপে ফিরিয়ে আনা হয় যাতে পাত্রটি খোলা যায়। সমস্ত আধুনিক ডিভাইসে, একটি সুরক্ষা লক চাপের সময় খোলা রোধ করে।

*নিউ ইয়র্ক টাইমস ম্যাগাজিনের* মতে , ১৯৫০ সালে ৩৭% মার্কিন পরিবারের কমপক্ষে একটি প্রেসার কুকার ছিল। ২০১১ সালের মধ্যে, এই হার মাত্র ২০% এ নেমে আসে। এই পতনের একটি কারণ হিসেবে বিস্ফোরণের ভয় (যদিও আধুনিক প্রেসার কুকারের ক্ষেত্রে এটি অত্যন্ত বিরল) এবং মাইক্রোওয়েভ ওভেনের মতো দ্রুত রান্নার অন্যান্য ডিভাইসের সাথে প্রতিযোগিতাকে দায়ী করা হয়েছে । তবে, তৃতীয় প্রজন্মের প্রেসার কুকারগুলিতে আরও অনেক সুরক্ষা বৈশিষ্ট্য এবং ডিজিটাল তাপমাত্রা নিয়ন্ত্রণ রয়েছে, রান্নার সময় বাষ্প বের করে না এবং নীরব এবং আরও দক্ষ, এবং এই সুবিধাগুলি প্রেসার কুকিংকে আরও জনপ্রিয় করে তুলতে সাহায্য করেছে। 

## তথ্যসূত্র

## বহিঃসংযোগ

বিষয়শ্রেণী:১৭শ শতাব্দীর উদ্ভাবন
বিষয়শ্রেণী:রান্নার সরঞ্জাম
বিষয়শ্রেণী:রান্নার পাত্র
বিষয়শ্রেণী:রান্নার কৌশল
বিষয়শ্রেণী:রন্ধনসম্পর্কীয় পরিভাষা
বিষয়শ্রেণী:ফরাসি উদ্ভাবন
বিষয়শ্রেণী:চাপ
কুতুবদিয়া সরকারি বালিকা উচ্চ বিদ্যালয়

**কুতুবদিয়া সরকারি বালিকা উচ্চ বিদ্যালয় ** কক্সবাজার জেলার কুতুবদিয়া উপজেলায় অবস্হিত একটি স্বনামধন্য সরকারি শিক্ষা প্রতিষ্ঠান। 

## বিদ্যালয়ের ইতিহাস
কুতুবদিয়া সরকারি বালিকা উচ্চ বিদ্যালয়  ১৯৬৮ সালে প্রতিষ্ঠিত হয়।
## অবস্থান
কুতুবদিয়া সরকারি বালিকা উচ্চ বিদ্যালয় কক্সবাজার জেলার কুতুবদিয়া উপজেলার বড়ঘোপ ইউনিয়নে অবস্থিত।
## তথ্যসূত্র

## আরো দেখুন
* কক্সবাজার জেলার শিক্ষা প্রতিষ্ঠানের তালিকা

বিষয়শ্রেণী:কক্সবাজার জেলার বিদ্যালয়
ইস্কাবনের বিবি

ইস্কাবনের বিবি ২০২৬ সালের একটি বাংলা ভাষার ভারতীয় রোমাঞ্চকর চলচ্চিত্র। 
## অভিনয়শিল্পী
* তুলিকা চরিত্রে অরুণিমা ঘোষ
* অঞ্জলি চরিত্রে তৃণা সাহা
* রজত হাজরা চরিত্রে অর্জুন চক্রবর্তী
* পিনাকি চরিত্রে অর্ণ মুখোপাধ্যায়
* আজাদ আহমেদ চরিত্রে গৌরব চট্টোপাধ্যায়
* বোন অ্যাঞ্জেলিনা চরিত্রে সোহাগ সেন
* মধুরা চরিত্রে পৌলোমী দাস
* ট্যাক্সি ড্রাইভার চরিত্রে জয়দীপ কুণ্ডু
## মুক্তি
চলচ্চিত্রটি ২০২৬ সালের ১২ই মার্চ পশ্চিমবঙ্গের প্রেক্ষাগৃহে মুক্তি পাবে।
## তথ্যসূত্র

## বহিঃসংযোগ
*

বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
এলেন ব্যাটেল স্টোয়েকেল

**এলেন ব্যাটেল স্টোয়েকেল** (১৮৫১-১৯৩৯) ছিলেন একজন মার্কিন, তিনি শিল্পকলার পৃষ্ঠপোষক হিসেবে পরিচিত হয়ে আছেন। ইয়েল বিশ্ববিদ্যালয়, সঙ্গীত এবং তাঁর জন্মস্থান কানেকটিকাটের নরফোকের সঙ্গে তাঁর দীর্ঘ সম্পর্ক ছিল। তাঁর মৃত্যুর পর তাঁদের বিশাল সম্পত্তি, হোয়াইটহাউস, সঙ্গীত শিক্ষার কেন্দ্র হিসেবে বিশ্ববিদ্যালয়কে দান করা হয়।

## জীবনী
বাম|থাম্ব|কানেকটিকাটের নরফোকে অবস্থিত হোয়াইট হাউসের (বাম দিকে) দৃশ্য, যেখানে এলেন ব্যাটেল স্টোয়েকেল জন্মগ্রহণ করেছিলেন, বসবাস করেছিলেন এবং পরে তাঁর মৃত্যুর পর তাঁর ইচ্ছানুযায়ী এইসম্পত্তিটি ইয়েল বিশ্ববিদ্যালয়কে দান করা হয়।
এলেন মিলস ব্যাটেল ১৮৫১ সালে কানেকটিকাটের নরফোকে জন্মগ্রহণ করেন। তাঁর বাবা রবিন্স ব্যাটেল ছিলেন একজন বিশিষ্ট ব্যবসায়ী এবং দানশীল জোসেফ ব্যাটেলের ছেলে। রবিন্স ব্যাটেল নিজে একজন সমাজসেবী এবং সুরকার ছিলেন। এলেনের মা, এলেন রিয়ারসন মিলস, তাঁর জন্মের পরেই মারা যান। ছোটবেলায়, এলেন ব্যাটেল সঙ্গীতে প্রশিক্ষণ পেয়েছিলেন এবং পিয়ানো শিখেছিলেন।

### বিবাহ এবং মাতৃত্ব
১৮৭৩ সালে জন টি. টেরির ছেলে ফ্রেডেরিক পিট টেরিকে এলেন বিয়ে করেন। এই দম্পতির এক ছেলে ছিল, যার নাম ফ্রেডেরিক পিট টেরি। এলেন ব্যাটেল টেরি পরের বছর বিধবা হন এবং তাঁর বাবার সাথে থাকার জন্য কানেকটিকাটে ফিরে আসেন। এলেন এবং জনের ছেলে ফ্রেডেরিক ১৮৯০ সালে ১৬ বছর বয়সে মারা যান।

### কার্ল স্টোয়েকেল এবং সঙ্গীত পৃষ্ঠপোষকতা
এলেন ব্যাটেল পরবর্তীতে ইয়েলের সঙ্গীত অধ্যাপক গুস্তাভ জে. স্টোয়েকেলের ছেলে কার্ল স্টোয়েকেলকে বিয়ে করেন। ১৮৯৮ সালে, এলেন স্টোয়েকেল তাঁর প্রয়াত পিতার সঙ্গীতের প্রতি ভালোবাসাকে সম্মান জানাতে নরফোক গ্লি ক্লাব প্রতিষ্ঠা করেন। ১৮৯৯ সালে এলেন এবং তাঁর স্বামী মিলে *লিচফিল্ড কাউন্টি কোরাল ইউনিয়ন* প্রতিষ্ঠা করেন, যা পরবর্তীতে নরফোক বার্ষিক সঙ্গীত উৎসব) তৈরির পথ প্রশস্ত করেছিল। নরফোক বার্ষিক সঙ্গীত উৎসব আমেরিকা ও ইউরোপের বেশ কয়েকজন বিশিষ্ট সঙ্গীত শিল্পী ও অভিনয়শিল্পীকে আতিথেয়তা প্রদান করেছিল এবং নতুন কাজ শুরু করা হয়েছিল। 
থাম্ব|নরফোকের মিউজিক শেড, নরফোক চেম্বার মিউজিক ফেস্টিভ্যালের আবাসস্থল
১৯০৬ সালে, এলেন ব্যাটেল স্টোয়েকেল ইয়েল থেকে সম্মানসূচক সঙ্গীত ডিগ্রি লাভ করেন। ১৯২৫ সালে, তিনি হেস্ট্যাক মাউন্টেন পার্ক তৈরি করার উদ্দেশ্যে, হেস্ট্যাক মাউন্টেন টাওয়ার এবং আশেপাশের জমি সম্প্রদায়কে দান করেন।

### মৃত্যু এবং উত্তরাধিকার
এলেন ১৯৩৯ সালের ৫ই মে ৮৮ বছর বয়সে মারা যান। তাঁর মৃত্যুর পর, তাঁর ইচ্ছানুযায়ী হোয়াইটহাউস সম্পত্তিটি ইয়েল বিশ্ববিদ্যালয়কে দান করা হয়। ইয়েল এই সম্পত্তিতে নরফোক মিউজিক স্কুল প্রতিষ্ঠা করে, যেখানে বিশ্ববিদ্যালয়টি সঙ্গীত শিক্ষার আয়োজন করে আসছে। আজও, নরফোক চেম্বার মিউজিক ফেস্টিভ্যাল এবং লিচফিল্ড কাউন্টি কোরাল ইউনিয়ন নরফোকে সঙ্গীতের সুযোগ প্রদান করে চলেছে।

## আরও দেখুন

* *দ্য লাস্ট মোমেন্ট অফ জন ব্রাউন*, এলেন ব্যাটেলের বাবার নির্দেশে আঁকা এবং পরে এলেন ব্যাটেল এটি মেট্রোপলিটন মিউজিয়াম অফ আর্টকে দান করেছিলেন
* রবিন্স স্টোয়েকেল হাউস

## তথ্যসূত্র

## বহিঃসংযোগ

* জাতীয় প্রতিকৃতি গ্যালারিতে জর্জ অগাস্টাস বেকার জুনিয়রের আঁকা এলেন ব্যাটেল স্টোয়েকেলের প্রতিকৃতি
* এলেন ব্যাটেল স্টোয়েকেল (১৮৫১-১৯৩৯), নরফোক সামার স্কুল অফ মিউজিক অ্যান্ড আর্টের দাতা, এবং তার স্বামী কার্ল, ইয়েল স্কুল অফ মিউজিক ইভেন্টস এবং অ্যাক্টিভিটির ছবি
* ব্যাটেল পরিবারের কাগজপত্র, ইয়েল বিশ্ববিদ্যালয় আর্কাইভস
* লিচফিল্ড কাউন্টি কোরাল ইউনিয়ন

বিষয়শ্রেণী:২০শ শতাব্দীর মার্কিন জনহিতৈষী
বিষয়শ্রেণী:১৯শ শতাব্দীর মার্কিন জনহিতৈষী
বিষয়শ্রেণী:১৯৩৯-এ মৃত্যু
বিষয়শ্রেণী:১৮৫১-এ জন্ম
ওয়েলদি ব্যাবকক

**ওয়েলদি কনসুয়েলো ব্যাবকক** (১১ নভেম্বর, ১৮৯৫ - ১০ এপ্রিল, ১৯৯০) ছিলেন একজন আমেরিকান গণিতবিদ। তিনি ক্যানসাস বিশ্ববিদ্যালয় থেকে পিএইচডি ডিগ্রি অর্জন করেন। এই প্রতিষ্ঠানে তিনি দীর্ঘ শিক্ষকতা জীবন কাটিয়েছেন।

## প্রাথমিক জীবন এবং শিক্ষা
ওয়েলদি কনসুয়েলো ব্যাবকক ক্যানসাসের ওয়াশিংটন কাউন্টিতে জন্মগ্রহণ করেন, তিনি এলা ব্যাবকক (জন্ম নাম কের) এবং ক্যাসিয়াস লিংকন ব্যাবককের দ্বিতীয় সন্তান। তিনি ১৯১৩ সালে ওয়াশিংটন কাউন্টি হাই স্কুল থেকে স্নাতক হন এবং ওয়াশিংটন কাউন্টির এক কক্ষ বিশিষ্ট কান্ট্রি স্কুলে দুই বছর শিক্ষকতা করেন। পরের বছর, তিনি ক্যানসাস বিশ্ববিদ্যালয় থেকে ম্যাট্রিকুলেশন পাস করেন, সেখানে তিনি মহিলা বাস্কেটবল দলের সদস্য ছিলেন। ১৯১৯ সালে কলাবিদ্যায় স্নাতক ডিগ্রি অর্জনের পর, তিনি দক্ষিণ-পূর্ব ক্যানসাসের নিওদেশা হাই স্কুলে এক বছর শিক্ষকতা করেন। এরপর তিনি ১৯২০ সালে একজন প্রশিক্ষক হিসেবে ক্যানসাস বিশ্ববিদ্যালয়ে ফিরে আসেন।

## ক্যানসাস বিশ্ববিদ্যালয়ে কর্মজীবন
বিশ্ববিদ্যালয়ে শিক্ষকতা করার পাশাপাশি, ব্যাবকক তাঁর স্নাতকোত্তর পড়াশোনা চালিয়ে যান, ১৯২২ সালে তিনি স্নাতকোত্তর এবং ১৯২৬ সালে পদার্থবিদ্যায় মাইনর ডিগ্রি অর্জন করেন। তাঁর গবেষণাপত্রের শিরোনাম ছিল *অন দ্য জ্যামিতি অ্যাসোসিয়েটেড উইথ সার্টেন ডিটারমিন্যান্টস উইথ লিনিয়ার এলিমেন্টস* এবং এটি তত্ত্বাবধান করেন এলিস ব্যাগলি স্টোফার। তিনি ১৯২৬ সালে সহকারী অধ্যাপক এবং ১৯৪০ সালে সহযোগী অধ্যাপক হিসেবে পদোন্নতি পান। তিনি ১৯৬৬ সালে অবসর গ্রহণ করেন। ক্যানসাস অনুষদে থাকাকালীন, তিনি নিয়মিতভাবে আমেরিকার গণিত সমিতির ক্যানসাস বিভাগের সভায় যোগ দিতেন।

তিনি একজন অসাধারণ শিক্ষিকা ছিলেন এবং ত্রিশ বছর ধরে তিনি গণিত বিভাগের গ্রন্থাগারিক হিসেবে কাজ করেছেন।

## শেষের বছরগুলি
অবসর গ্রহণের পর, ব্যাবকককে একটি গ্রন্থাগার উৎসর্গ ক'রে, তার নাম *ওয়েলদি ব্যাবকক ম্যাথেমেটিকস লাইব্রেরি* দেওয়ার মাধ্যমে সম্মানিত করা হয়। তিনি বৃত্তি এবং পুরস্কার সম্পর্কিত অনেক কমিটিতে দায়িত্ব পালন করেন, বিশেষ করে তিনি কেইউ অ্যালামনাই অ্যাসোসিয়েশনের কার্যক্রমে সক্রিয় ছিলেন, যার জন্য তিনি ১৯৭৭ সালে পরিষেবার সর্বোচ্চ পুরস্কার ফ্রেড এলসওয়ার্থ মেডেলিয়ন পেয়েছিলেন।

ব্যাবকক ১৯৯০ সালে চুরানব্বই বছর বয়সে ক্যানসাসের লরেন্সের প্রেসবিটেরিয়ান ম্যানরে মারা যান। তাঁকে দাহ করা হয় এবং বিশ্ববিদ্যালয়ের ক্যাম্পাসে পাইওনিয়ার সমাধিস্থানে সমাহিত করা হয়।

## তথ্যসূত্র

## বহিঃসংযোগ
* উইমেন'স হল অফ ফেম, কেইউ এমিলি টেলর সেন্টার ফর উইমেন অ্যান্ড লিঙ্গ সমতা
* গণিত বংশতালিকা প্রকল্প
* বিল মেয়ার, “র‍্যাবিড কেইউ ভক্তরা বাস্কেটবলের ব্যাপক আবেদন প্রমাণ করেছেন,” _লরেন্স জার্নাল-ওয়ার্ল্ড_, ২৩ জানুয়ারী ২০০৫।

বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:ক্যানসাস বিশ্ববিদ্যালয়ের শিক্ষক
বিষয়শ্রেণী:১৯৯০-এ মৃত্যু
বিষয়শ্রেণী:১৮৯৫-এ জন্ম
ফেলিক্স সালটেন

**ফেলিক্স সালটেন** (৬ সেপ্টেম্বর ১৮৬৯ - ৮ অক্টোবর ১৯৪৫) একজন অস্ট্রীয় লেখক ও সাহিত্য সমালোচক ছিলেন। তাঁর সবচেয়ে বিখ্যাত রচনা হল *"বাম্বি, আ লাইফ ইন দ্য উডস"*, যা ১৯৪২ সালে ওয়াল্ট ডিজনি প্রোডাকশন দ্বারা একটি অ্যানিমেটেড পূর্ণদৈর্ঘ্য চলচ্চিত্র, *[[বাম্বি|"বাম্বি"]]* -তে রূপান্তরিত করা হয়েছিল।

## তথ্যসূত্র

## সূত্র

* এডি, বেভারলি ড্রাইভার: *ফেলিক্স সল্টেন: ম্যান অফ মেনি ফেসেস।* রিভারসাইড (সিএ): আরিয়াডনে প্রেস, ২০১০। আইএসবিএন&nbsp; ।
* Seibert, Ernst & Blumesberger, Susanne (eds.): *Felix Salten – der unbekannte Bekannte.* উইন 2006। আইএসবিএন&nbsp; ।

## বাহ্যিক লিঙ্কগুলি

* 
* Works by Felix Salten at Project Gutenberg
* Works by Felix Salten at Faded Page (Canada)
* Works by or about Felix Salten at the Internet Archive
* Works by Felix Salten at LibriVox (public domain audiobooks) 
* 
* 
* 
* Felix Salten: A Preliminary Bibliography of His Works in Translation.

বিষয়শ্রেণী:১৮৬৯-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:বুদাপেস্টের লেখক
বিষয়শ্রেণী:ইহুদি ঔপন্যাসিক
বিষয়শ্রেণী:জার্মান পুরুষ ঔপন্যাসিক
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:২০শ শতাব্দীর জার্মান পুরুষ লেখক
বিষয়শ্রেণী:হাঙ্গেরীয় শরণার্থী
বিষয়শ্রেণী:জার্মান পুরুষ নাট্যকার
বিষয়শ্রেণী:অস্ট্রীয় পুরুষ ঔপন্যাসিক
বিষয়শ্রেণী:অস্ট্রীয় সাহিত্য সমালোচক
বিষয়শ্রেণী:অস্ট্রীয় শিশুসাহিত্যিক
বিষয়শ্রেণী:২০শ শতাব্দীর জার্মান নাট্যকার
বিষয়শ্রেণী:২০শ শতাব্দীর অস্ট্রীয় চিত্রনাট্যকার
বিষয়শ্রেণী:২০শ শতাব্দীর অস্ট্রীয় ঔপন্যাসিক
বিষয়শ্রেণী:২০শ শতাব্দীর অস্ট্রীয় পুরুষ লেখক
বিষয়শ্রেণী:২০শ শতাব্দীর অস্ট্রীয় নাট্যকার
শুরাহবিল ইবনে সিমত

**শুরাহবিল ইবনে সিমত ইবনুল আসওয়াদ আল-কিন্দি** () ছিলেন একজন মুসলিম সেনাপতি, যিনি ৬৩৬ সালের কাদিসিয়ার যুদ্ধে সাসানীয় পারসিকদের বিরুদ্ধে মুসলিম সেনাবাহিনীর একজন কমান্ডার ছিলেন। পরবর্তীতে তিনি সিরিয়ার হিমসে বসবাস করেন এবং মুয়াবিয়া ইবনে আবি সুফিয়ানের ঘনিষ্ঠ মহলের একজন সদস্যে পরিণত হন। এরপর মুয়াবিয়া যখন সিরিয়ার গভর্নর (৬৩৯–৬৬১) ও খলিফা (৬৬১–৬৮০) হন, তখনও তিনি তাঁর নিকটতম সহচরদের একজন হিসেবে পরিচিত ছিলেন।

## জীবনী
শুরাহবিল ছিলেন কিন্দ উপজাতির প্রধান সিমত ইবনুল আসওয়াদের পুত্র। ইসলামের নবি মুহাম্মাদের মৃত্যুর পর শুরাহবিল ও তার পিতা আনুগত্যের সঙ্গে মদিনার নবগঠিত ইসলামি রাষ্ট্রের সেবায় নিয়োজিত হন এবং রিদ্দার যুদ্ধের সময় রাষ্ট্রদোহী ও ধর্মত্যাগী আরব উপজাতিগুলির বিরুদ্ধে সাহসিকতার সঙ্গে লড়াই করেন। এর ফলে মদিনায় তাদের খ্যাতি বৃদ্ধি পায়; কারণ তৎকালীন কিন্দ প্রধান ও সিমতের সমগোত্রীয় আশয়াস ইবনে কায়স রিদ্দার যুদ্ধে মুসলিমদের বিরুদ্ধে লড়াই করেন। তবে পরবর্তীতে ইয়েমেনে পরাজয় ও বন্দি হওয়ার পর তিনি তাওবা করেন।

৬৩০-এর দশকের মাঝামাঝি থেকে শেষের দিকে সিমত সিরিয়ায় মুসলিম বিজয়ে গুরুত্বপূর্ণ ভূমিকা পালন করেন। অপরদিকে শুরাহবিল ইরাকের ইসলামি বিজয়ে অংশগ্রহণ করেন। ইরাকি যুদ্ধক্ষেত্রের সামগ্রিক মুসলিম সেনাপতি সাদ ইবন আবি ওয়াক্কাস তরুণ শুরাহবিল ইবনে সিমতকে ৬৩৬ সালে সংঘটিত কাদিসিয়ার সিদ্ধান্তমূলক যুদ্ধে মুসলিম বাহিনীর বাম অংশের কমান্ডার নিযুক্ত করেন।

ইরাকে সাসানীয়দের বিরুদ্ধে জয়লাভের পর শুরাহবিলকে সাদ ইবনে আবি ওয়াক্কাস সাসানীয় রাজধানী তিসফোনের (আরবি ভাষায় আল-মাদাইন) গভর্নর নিযুক্ত করেন। তিনি নতুন প্রতিষ্ঠিত আরব শহর কুফায় বসতি স্থাপন করেন। তবে, শহরে উপজাতীয় নেতৃত্বের জন্য আশ'আসের সঙ্গে প্রতিদ্বন্দ্বিতায় পিছিয়ে থাকার কারণে তিনি পরবর্তীতে তার পিতার সঙ্গে যোগ দিতে হিমস চলে যান।

সিরিয়ায় স্থানান্তরিত হওয়ার পর তিনি সেখানকার গভর্নর মুয়াবিয়া ইবনে আবি সুফিয়ানের নিকটতম সহচরে পরিণত হন এবং প্রথম ফিতনার সময় মুয়াবিয়া যখন খলিফা আলি ইবনে আবি তালিবের বিরুদ্ধে বিদ্রোহ করেন, তখন তিনি মুয়াবিয়ার পক্ষে লড়াই করেন। ৬৫৭ সালের জুন মাসে সংঘটিত সিফফিনের যুদ্ধের এক মাস পূর্বে মুয়াবিয়ার পক্ষ থেকে খলিফা আলির কাছে দূত হিসেবে পাঠানো প্রতিনিধি দলের মধ্যে তিনিও অন্তর্ভুক্ত ছিলেন। মুয়াবিয়ার আমলে (৬৬১–৬৮০) তিনি তাঁর ঘনিষ্ঠ সহচরদের একজন ছিলেন। তবে, মুয়াবিয়া বা প্রথম ইয়াজিদের শাসনকালে সিরিয়ায় তাঁর প্রতিদ্বন্দ্বী হুসাইন ইবনে নুমায়রের প্রভাবের কাছে তিনি পিছিয়ে পড়েন। পরবর্তীতে শুরাহবিল বা তার পরিবারের সম্পর্কে আর কোনো তথ্য পাওয়া যায়নি, যতক্ষণ না ৭২০ সালে ইরাকে ইয়াজিদ ইবনুল মুহল্লাবের বিদ্রোহ ঘটে। তখন শুরাহবিলের অজ্ঞাত এক পুত্র বিদ্রোহীদের হাতে বন্দী হয় এবং তাকে মৃত্যুদণ্ড দেওয়া হয়। এরপর পরিবারটি ৭৪৪ সালে তৃতীয় ফিতনার ঘটনার সময় উল্লেখিত হয়, যখন শুরাহবিলের পরপৌত্র সিমত ইবনে সাবিত ইবনে ইয়াজিদ শুরাহবিলের সাবেক প্রতিদ্বন্দ্বী হুসাইন ইবনে নুমায়েরের নাতি মুয়াবিয়া ইবনে ইয়াজিদের সঙ্গে মিলিত হয়ে খলিফা তৃতীয় ইয়াজিদের বিরুদ্ধে বিদ্রোহ করে। পরে সিমত ইবনে সাবিত হিমস খলিফা দ্বিতীয় মারওয়ানের বিরুদ্ধে বিদ্রোহে নেতৃত্ব দেওয়ার কারণে ক্রুশবিদ্ধ হন। ৯ম শতাব্দীর প্রারম্ভে আব্বাসীয় শাসনকালে চতুর্থ ফিতনা চলাকালীন শুরাহবিলের বংশধররা সাময়িকভাবে হিমস শহর দখল করে।

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:মুসলিম সেনাপতি
বিষয়শ্রেণী:রাশিদুন খিলাফতের ব্যক্তি
বিষয়শ্রেণী:মুসলিম সেনা
সাদেক মাহসুলি

**সাদেগ মাহসুলি** (   , জন্ম: ৯ মার্চ ১৯৫৯) একজন ইরানি রাজনীতিবিদ। তিনি ২০০৮ থেকে ২০০৯ সাল পর্যন্ত স্বরাষ্ট্রমন্ত্রী এবং ২০০৯ থেকে ২০১১ সাল পর্যন্ত কল্যাণ ও সামাজিক নিরাপত্তা মন্ত্রীর দায়িত্ব পালনকরেন । সংসদীয় ভোটের পর ২০০৯ সালের ১৯ নভেম্বর রাষ্ট্রপতি মাহমুদ আহমাদিনেজাদের দ্বিতীয় মন্ত্রিসভার অংশ হিসেবে তিনি এই পদে নিযুক্ত হন। ২৪ মার্চ ২০০৮ থেকে ৯ আগস্ট ২০০৯ পর্যন্ত তিনি আহমাদিনেজাদের প্রথম মন্ত্রিসভার স্বরাষ্ট্রমন্ত্রী ছিলেন। ২০০৮ সালের নভেম্বরে সংসদ কর্তৃক আলী কোর্দানকে অভিশংসনের পর তিনি তার স্থলাভিষিক্ত হন। 

২০০৫ সালে ইরানের পার্লামেন্টে তিনি ১৬ কোটি ডলারের মালিক বলে স্বীকার করার পর রাষ্ট্রপতি যখন তাকে তেল মন্ত্রী পদের জন্য মনোনীত করেন তখন মাহসুলি একবার তার মনোনয়ন প্রত্যাহার করে নেন। 

২০১১ সালে ঘোষণা করা হয়েছিল যে, কল্যাণ মন্ত্রণালয়কে শ্রম মন্ত্রণালয়ের সাথে একীভূত করা হবে এবং এর পরে মাহসুলিকে মন্ত্রিসভা থেকে বাদ দেওয়া হবে। 

২০০৯ সালের জুনে ইরানের রাষ্ট্রপতি নির্বাচনে  ভোট কারচুপির অভিযোগ ওঠে।তখন মাহসুলি ইরানের স্বরাষ্ট্র মন্ত্রণালয়ের দায়িত্বে ছিলেন।

## ১৩ জুনের চিঠি
১৮ জুন, ইরানি চলচ্চিত্র নির্মাতা মারজানে সাতরাপি (সমালোচকদের দ্বারা প্রশংসিত চলচ্চিত্র পার্সেপোলিসের পরিচালক) একটি চিঠি উপস্থাপন করেন এবং তারপর থেকে এটি মুসাভি সমর্থকদের কাছে ব্যাপকভাবে প্রচারিত হয়েছে। চিঠির কোনও যাচাইকরণ সরবরাহ করা হয়নি। স্বরাষ্ট্রমন্ত্রী সাদেঘ মাহসুলি ১৩ জুন (নির্বাচনের একদিন পরে) আয়াতুল্লাহ খামেনিকে চিঠিটি লিখেছিলেন বলে অভিযোগ রয়েছে, যেখানে জালিয়াতির কথা উল্লেখ করা হয়েছে এবং ভোটের সঠিক সংখ্যা তালিকাভুক্ত করা হয়েছে। চিঠিটির সংক্ষিপ্ত পর্যালোচনা থেকে বোঝা যায় যে এটি জাল ছিল। চিঠিটির মোটামুটি অনুবাদ করা হয়েছে নিম্নরূপ;

" *সালাম আলাইকুম।*

*রাষ্ট্রপতি নির্বাচনের ফলাফল সম্পর্কে আপনার উদ্বেগ এবং এই সংবেদনশীল সময়ে ডঃ মাহমুদ আহমাদিনেজাদকে রাষ্ট্রপতি রাখার জন্য আপনার বিবেচনার ভিত্তিতে। অতএব, সবকিছু পরিকল্পনা করা হয়েছে যাতে শাসকগোষ্ঠীর স্বার্থে এবং বিপ্লবের স্বার্থে জনসাধারণের কাছে ঘোষণা করা হয়। নির্বাচনের পরবর্তী যেকোনো অপ্রত্যাশিত ঘটনা মোকাবেলা করার জন্য প্রয়োজনীয় সকল সতর্কতা অবলম্বন করা হয়েছে এবং সকল দলের নেতা এবং নির্বাচনী প্রার্থীদের উপর তীব্র নজরদারি রাখা হয়েছে।*

*তবে, কেউ কেউ বিশ্বাস করেন যে গণনা করা আসল ভোটগুলি নিম্নরূপ:*

*মোট ভোটের সংখ্যা: ৪,৩০২৬,০৭৮*

*মীর হোসেন মুসাভি: ১৯,০৭৫,৬২৩*

*মেহেদী কারুবি: ১৩,৩৮৭,১০৪*

*মাহমুদ আহমাদিনেজাদ: ৫,৬৯৮,৪১৭*

*মোহসেন রেজাই: ৩,৭৫৪,২১৮*

*বাতিল: ৩৮,৭১৬*

*স্বরাষ্ট্রমন্ত্রী*

*সাদেঘ মাহসুলি* "

    

## তথ্যসূত্র

বিষয়শ্রেণী:২১শ শতাব্দীর ইরানি রাজনীতিবিদ
বিষয়শ্রেণী:ইরান-ইরাক যুদ্ধে ইসলামি বিপ্লবী রক্ষীবাহিনীর কর্মী
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বাংলাদেশ সেনাবাহিনী মেডিকেল কোর

**বাংলাদেশ সেনাবাহিনীর মেডিকেল কোর** হচ্ছে বাংলাদেশ সেনাবাহিনীর একটি কোর। এই কোরটি ১৯৭১ সালে তৈরি করা হয় যখন মুক্তিযুদ্ধ চলছিলো। মুক্তিযুদ্ধে এই কোরের ১৩৭ জন সদস্য শহীদ হয়েছিলেন যাদের মধ্যে ১৪ জন অফিসার ছিলেন। মুক্তিযুদ্ধে অবদানের জন্য এই কোরের সদস্যদের মধ্যে দুইজন অফিসারকে এবং সাতজন অন্যান্য পদবীর সৈনিককে বীর উত্তম, বীর বিক্রম এবং বীর প্রতীক খেতাবে ভূষিত করা হয় যাদের মধ্যে পাঁচজনকে মরণোত্তর খেতাব দেওয়া হয়।

মুক্তিযুদ্ধের সময় ডাক্তার মেজর এম শামসুল হক ছিলেন বাংলাদেশ সেনাবাহিনীর মেডিকেল কোরের প্রধান কর্মকর্তা। মেজর খুরশিদ উদ্দিন আহমেদ, মেজর শামসুল আলম সহ ক্যাপ্টেন সিতারা বেগম এবং আরও অনেক সামরিক ডাক্তার মুক্তিযুদ্ধে অংশ নিয়েছিলেন।

## খেতাব প্রাপ্ত মুক্তিযোদ্ধাগণ
*সিপাহি মোঃ নুরুল হক, বীর উত্তম (মরণোত্তর)
*হাবিলদার রুহুল আমীন, বীর বিক্রম (মরণোত্তর)
*ল্যান্স নায়েক মোঃ দেলোয়ার হোসেন, বীর বিক্রম (মরণোত্তর)
*সিপাহি মোঃ জামাল উদ্দিন, বীর বিক্রম (মরণোত্তর)
*সিপাহি ফারুক আহমেদ, বীর প্রতীক (মরণোত্তর)
*ক্যাপ্টেন (অব.) সিতারা বেগম, বীর প্রতীক
*মেজর (অব.) আখতার আহমেদ, বীর প্রতীক
*সুবেদার (অব.) মোসলেহ উদ্দিন আহমেদ, বীর প্রতীক
*সুবেদার (অব.) গোলাম মোস্তফা খান, বীর প্রতীক

## কাজ
এই কোরের সদস্যরা বাংলাদেশ সেনাবাহিনীর সকল সৈনিক এবং কর্মকর্তাদেরকে চিকিৎসাসেবা প্রদান করে থাকে।
## রিক্রুট প্রশিক্ষণ কেন্দ্র
কোরটির রিক্রুট প্রশিক্ষণ কেন্দ্র টাঙ্গাইলের ঘাটাইল উপজেলার শহীদ সালাহউদ্দিন সেনানিবাসে অবস্থিত, প্রশিক্ষণ কেন্দ্রটির নাম হচ্ছে *আর্মি মেডিকেল কোর সেন্টার অ্যান্ড স্কুল*।

## তথ্যসূত্র

বিষয়শ্রেণী:বাংলাদেশ সেনাবাহিনী
ইমরান ইবনে হুসাইন

**ইমরান ইবনে হুসাইন** ইবনে উবায়দ ইবনে খালাফ আল-খুজায়ি () (মৃত্যু ৫২ হিজরি, আনু. ৬৭৩ খ্রিস্টাব্দ, বসরা) ছিলেন ইসলামি নবি মুহাম্মদের একজন সাহাবি এবং আল-কুরআনের একজন সুপরিচিত কারি, একজন কাজি (বিচারক) এবং হাদিস বর্ণনাকারী।

## জীবনী
ইমরান ইবনে হুসাইন এবং তার পিতা হুসাইন ইবনে উবায়দ দুজনেই খায়বারের যুদ্ধের পর হিজরি সপ্তম বছরে ইসলাম গ্রহণ করেন। তিনি মুহাম্মদের নেতৃত্বে বেশ কয়েকটি যুদ্ধে অংশগ্রহণ করেন এবং মক্কা বিজয়ের সময় তিনি তার গোত্র বনু খুজাআহর পতাকা বহন করেছিলেন। উমর ইবনুল খাত্তাবের খিলাফতকালে ইমরানকে বসরায় পাঠানো হয়েছিল সেখানকার বাসিন্দাদের ইসলামি ফিকহ শিক্ষা দিতে এবং বিচারকের দায়িত্ব পালন করতে। এছাড়া গভর্নর আবু মুসা আশয়ারি বসরার বাইরে থাকাকালীন তিনি তার প্রতিনিধি হিসেবেও দায়িত্ব পালন করেন। হাসান বসরি এবং মুহাম্মদ ইবনে সিরিন তার সম্পর্কে বলেছেন, "রাসুলুল্লাহর যেসকল সাহাবি বসরায় প্রবেশ করেছেন, তাদের মধ্যে ইমরান ইবনে হুসাইনের চেয়ে শ্রেষ্ঠ আর কাউকে বিবেচনা করা যায় না।"

ইমাম আলী এবং প্রথম মুয়াবিয়ার মধ্যে সংঘটিত প্রথম ফিতনা (গৃহযুদ্ধ, ৬৫৬-৬৬১) চলাকালীন ইমরান কেবল নিরপেক্ষ অবস্থানই গ্রহণ করেননি, বরং জনগণকে সহিংসতা থেকে বিরত থাকার আহ্বান জানান। ইমরান বলেছিলেন, "আমি কোনো দলের ওপর তীর নিক্ষেপ করার চেয়ে পাহাড়ের চূড়ায় মেষপালক হিসেবে মৃত্যুবরণ করাকে বেশি পছন্দ করব, তারা সঠিক হোক বা ভুল।" তিনি কোনো মুসলিমের সাথে দেখা হলে তাকে এই পরামর্শ দিতেন যে, "নিজের মসজিদে অবস্থান করো। যদি সেখানে কেউ জোরপূর্বক প্রবেশ করে, তবে ঘরের ভেতরে থাকো। আর যদি কেউ তোমার জীবন ও সম্পদ কেড়ে নেওয়ার উদ্দেশ্যে ঘরের দরজা ভেঙে ভেতরে প্রবেশ করে, তবেই তার সাথে লড়াই করো।"

### অলৌকিক ঘটনা
ঐতিহ্যগত ইসলামি উৎসগুলোতে বর্ণিত একটি অলৌকিক ঘটনা (কেরামত) হলো যে, ইমরান ইবনে হুসাইন ফেরেশতাদের সালামের উত্তর শুনতে পেতেন। এটি ততক্ষণ পর্যন্ত স্থায়ী ছিল যতক্ষণ না তিনি চিকিৎসার প্রয়োজনে দাগ (কটারি) গ্রহণ করেছিলেন। এরপর তিনি আর সালাম শুনতে পাননি, তবে পরবর্তীতে আল্লাহ তার ওপর সেই নেয়ামত পুনরায় ফিরিয়ে দিয়েছিলেন।

## দৃষ্টিভঙ্গি
একাদশ শতাব্দীর পন্ডিত ইবনে হাজম তাকে সেই সকল সাহাবিদের তালিকায় অন্তর্ভুক্ত করেছেন যারা মুতাহ বিবাহকে (অস্থায়ী বিবাহ) বৈধ বলে মনে করতেন।

## উত্তরাধিকার
তার বর্ণিত হাদিসগুলোর মধ্যে রয়েছে:
* মুতাহ এবং ইমরান ইবনে হুসাইনের হাদিস

## আরও দেখুন

## তথ্যসূত্র

বিষয়শ্রেণী:হাদিস বর্ণনাকারী সাহাবা
বিষয়শ্রেণী:৬৭৩-এ মৃত্যু
আকিলা আসিফি

**আকিলা আসিফি** একজন আফগান নারী শিক্ষক যিনি পাকিস্তানের মিয়ানওয়ালীতে হাজার হাজার শরণার্থী শিশুকে শিক্ষিত করেছেন।

## শিক্ষা
আসিফি আফগানিস্তানে ইতিহাস ও ভূগোলের শিক্ষক হিসেবে প্রশিক্ষণ গ্রহণ করেন।

## কর্মজীবন
১৯৯২ সালে কাবুল যুদ্ধের কবলে পড়লে এবং প্রজাতন্ত্রের পতন ঘটলে আসিফি আফগানিস্তান ছাড়তে বাধ্য হন। তিনি যখন শরণার্থী হিসেবে মিয়ানওয়ালীর কোট চন্দনা ক্যাম্পে পৌঁছান তখন সেখানে শরণার্থী শিশুদের জন্য কোনো স্কুল ছিল না। আসিফি একটি ধার করা তাঁবুতে স্কুল স্থাপন করেন। ২০১৭ সাল নাগাদ ওই ক্যাম্পে নয়টি স্কুল গড়ে উঠেছে যেখানে ১,৫০০-এরও বেশি শিক্ষার্থী রয়েছে। এই স্কুলগুলোর বেশ কয়েকটিতে আফগান শরণার্থী মেয়েরাও পড়াশোনা করে।

আফগান শরণার্থী শিশুদের শিক্ষা প্রদানে প্রচেষ্টার জন্য ২০১৫ সালে আসিফিকে নানসেন শরণার্থী পুরস্কার প্রদান করা হয়। তিনি তার নানসেন পুরস্কারের ১,০০,০০০ মার্কিন ডলারের বেশিরভাগ অর্থ একটি নতুন স্কুল তৈরিতে ব্যবহার করেছেন। এই পুরস্কারটি শরণার্থীদের জন্য অসাধারণ সেবার স্বীকৃতিস্বরূপ প্রদান করা হয়।

২০১৭ সালে কোট চন্দনায় আসিফি কর্তৃক শুরু করা 'কমিউনিটি গার্লস মডেল স্কুল নং ২ কে শিক্ষা বিভাগ উচ্চ-মাধ্যমিক স্কুল হিসেবে স্বীকৃতি দেয়। এটি বর্তমানে পাঞ্জাবের প্রথম শরণার্থী স্কুল যা কোনো শিক্ষা বোর্ডের সাথে অনুমোদিত।

২৩ বছর ধরে আসিফি ১,০০০-এরও বেশি মেয়েকে শিক্ষা দিয়েছেন। ২০২০ সালের তথ্য অনুযায়ী ছয়টি স্কুলে আরও ১,৫০০ জন শরণার্থী ছেলে ও মেয়ে ভর্তি হয়েছে।

## তথ্যসূত্র

বিষয়শ্রেণী:আফগান শরণার্থী
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:২০শ শতাব্দীর আফগান শিক্ষাবিদ
বিষয়শ্রেণী:২০শ শতাব্দীর আফগান নারী
বিষয়শ্রেণী:২১শ শতাব্দীর আফগান শিক্ষাবিদ
বিষয়শ্রেণী:পাকিস্তানে আফগান অভিবাসী
বিষয়শ্রেণী:নানসেন শরণার্থী পুরস্কার বিজয়ী
সোমায়া ফারুকি

**সোমাইয়া ফারুকি** (ফারুকি বানানেও পরিচিত) (জন্ম ২০০২) একজন আফগান শিক্ষার্থী ও প্রকৌশলী, এবং আফগান গার্লস রোবোটিক্স টিমের অধিনায়ক, যারা "আফগান ড্রিমার্স" নামেও পরিচিত। তিনি ২০২০ সালে বিবিসির ১০০ নারী তালিকায় স্থান পান এবং ২০২০ সালে ইউনিসেফ ও ২০২১ সালে ইউএন ওমেনের জেনারেশন ইকুয়ালিটি ক্যাম্পেইনে ফিচারড হন। ২০২০ সালে কোভিড-১৯ মহামারির সময় তার দল আফগানিস্তানে করোনাভাইরাস মোকাবিলায় সহায়তার জন্য গাড়ির যন্ত্রাংশ দিয়ে একটি কৃত্রিম শ্বাসযন্ত্রের প্রোটোটাইপ তৈরি করেছিল।

## প্রাথমিক জীবন ও শিক্ষা
ফারুকি ২০০২ সালে জন্মগ্রহণ করেন। তিনি পশ্চিম আফগানিস্তানের হেরাত শহরের বাসিন্দা। ছোটবেলায় বাবার গাড়ির মেরামতের দোকানে কাজ দেখে এবং তাকে সাহায্য করতে গিয়ে তিনি প্রকৌশলবিদ্যার প্রতি আগ্রহী হয়ে ওঠেন। নারীদের শিক্ষার ওপর তালিবানি নিষেধাজ্ঞার কারণে তার মা দশ বছরের বেশি প্রাতিষ্ঠানিক শিক্ষা গ্রহণ করতে পারেননি। ফারুকি বলেন, "আমি ভবিষ্যতে একজন ইলেকট্রনিক ইঞ্জিনিয়ার হতে চাই এবং আমি ধন্য যে আমার মা ও বাবার পূর্ণ সমর্থন আমার সাথে আছে।"

## কর্মজীবন
২০১৭ সালে ১৪ বছর বয়সে ফারুকি রোয়া মাহবুব কর্তৃক প্রতিষ্ঠিত আফগান গার্লস রোবোটিক্স টিমের ছয় সদস্যের একজন হিসেবে আন্তর্জাতিক রোবোটিক্স প্রতিযোগিতায় অংশ নিতে মার্কিন যুক্তরাষ্ট্রে ভ্রমণ করেন। ২০১৮ সালে এই দলটি কানাডায় প্রশিক্ষণ নেয় এবং মার্কিন যুক্তরাষ্ট্রে বিভিন্ন প্রতিযোগিতায় অংশগ্রহণ করে। ভিসার মেয়াদ শেষ হওয়ার পর ফারুকি এস্তোনিয়া এবং ইস্তাম্বুলে দলীয় প্রতিযোগিতায় অংশ নেন।

২০২০ সালের শুরুতে ১৭ বছর বয়সে ফারুকি এই রোবোটিক্স টিমের অধিনায়ক হন। মহামারির সময় ভেন্টিলেটরের সংকটের প্রেক্ষিতে হেরাতের তৎকালীন গভর্নর কম খরচে ভেন্টিলেটর ডিজাইনের জন্য সাহায্য চাইলে ফারুকির দল গাড়ির যন্ত্রাংশ ব্যবহার করে একটি প্রোটোটাইপ তৈরি করে। তারা এমআইটির ডিজাইন অনুসরণ করে টয়োটা করোলা গাড়ির পার্টস এবং হোন্ডা মোটরসাইকেলের চেইন ড্রাইভ ব্যবহার করে এটি তৈরি করেছিলেন। ফারুকির বাবা তাদের কর্মশালায় পৌঁছে দিতে সাহায্য করতেন যাতে তারা তালিবানি চেকপোস্ট এড়িয়ে চলতে পারেন। ২০২০ সালের জুলাই মাসে এই প্রোটোটাইপ তৈরির কাজ শেষ হয়।

২০২০ সালের ডিসেম্বরে শিল্প ও বাণিজ্য মন্ত্রী নিজার আহমদ ঘোরিয়ানি এই ভেন্টিলেটরগুলো উৎপাদনের জন্য একটি কারখানার অর্থায়ন ও জমি দান করেন। এছাড়া তারা স্যানিটাইজেশনের জন্য 'ইউভিসি রোবট' এবং জীবাণুনাশক ছিটানোর জন্য 'স্প্রে রোবট' ডিজাইন করেন যা স্বাস্থ্য মন্ত্রণালয় কর্তৃক অনুমোদিত হয়।

২০২১ সালের আগস্টে আফগানিস্তানের পরিস্থিতির পরিবর্তনের সময় ফারুকি এবং তার দলের বেশ কিছু সদস্যকে কাতার ও মেক্সিকোতে সরিয়ে নেওয়া হয়। মেক্সিকোতে পৌঁছানোর পর ফারুকি বলেন, "আমরা আমাদের শিক্ষার জন্য আফগানিস্তান ছেড়েছি এবং একদিন আমরা ফিরে আসব, আমাদের মানুষ ও দেশের সেবা করব।"

## সম্মাননা ও পুরস্কার
* ২০১৭: ফার্স্ট গ্লোবাল চ্যালেঞ্জে বিজ্ঞান ও প্রযুক্তিতে রৌপ্য পদক।
* ওয়ার্ল্ড সামিট এআই-তে 'বেনেফিটিং হিউম্যানিটি ইন এআই' পুরস্কার।
* র সায়েন্স ফিল্ম ফেস্টিভ্যালে 'পারমিশন টু ড্রিম' পুরস্কার।
* ২০১৮: এস্তোনিয়ায় রোবোটেক্স এন্টারপ্রেনারশিপ চ্যালেঞ্জ জয়।
* ২০২০: বিবিসির ১০০ নারী।
* ২০২১: ফোর্বস ৩০ আন্ডার ৩০ এশিয়া।

## তথ্যসূত্র

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আফগান নারী
বিষয়শ্রেণী:২১শ শতাব্দীর আফগান
বিষয়শ্রেণী:২১শ শতাব্দীর প্রকৌশলী
বিষয়শ্রেণী:২১শ শতাব্দীর নারী প্রকৌশলী
বিষয়শ্রেণী:আফগান প্রকৌশলী
বিষয়শ্রেণী:হেরাতের_ব্যক্তি
ওয়াসেফ বখতারি

**ওয়াসেফ বাখতারি** (; ১৫ মার্চ ১৯৪৩ – ১৯ জুলাই ২০২৩) ছিলেন একজন প্রখ্যাত আফগান কবি এবং সাহিত্যিক ব্যক্তিত্ব।

## ব্যক্তিগত জীবন
বাখতারি ১৫ মার্চ ১৯৪৩ সালে বালখ প্রদেশে জন্মগ্রহণ করেন। তার শৈশবের বেশিরভাগ সময় মাজার-ই-শরিফে অতিবাহিত হয়। তিনি মাজার-ই-শরিফের বাখতার স্কুলে প্রাথমিক ও মাধ্যমিক শিক্ষার বড় অংশ সম্পন্ন করেন। পরবর্তীতে তার পরিবার কাবুলে স্থানান্তরিত হলে তিনি ১৯৬৫ সালে হাবিবিয়া হাই স্কুল থেকে শিক্ষা শেষ করেন। তিনি কাবুল বিশ্ববিদ্যালয় থেকে ফার্সি সাহিত্যে স্নাতক ডিগ্রি অর্জন করেন। এরপর তিনি উচ্চশিক্ষার জন্য মার্কিন যুক্তরাষ্ট্রে যান এবং ১৯৭৬ সালে কলাম্বিয়া বিশ্ববিদ্যালয় থেকে শিক্ষা বিষয়ে স্নাতকোত্তর ডিগ্রি লাভ করেন। ১৯৯৬ সালে কাবুল বিশ্ববিদ্যালয়ের সাহিত্যের অধ্যাপক হিসেবে কর্মরত থাকাকালীন তিনি এবং তার স্ত্রী নূরিয়াজান তালেবানদের অসহিষ্ণুতার কারণে আফগানিস্তান ছাড়তে বাধ্য হন। তারা পাকিস্তানে আশ্রয় গ্রহণ করেন। সেখানে নূরিয়ার মৃত্যুর পর তিনি সোরিয়া বাখতারিকে বিয়ে করেন। কিন্তু পাকিস্তানেও তালেবানদের প্রভাব বৃদ্ধি পাওয়ায় তিনি জাতিসংঘের শরণার্থী বিষয়ক হাইকমিশনারের সহায়তায় মার্কিন যুক্তরাষ্ট্রে চলে যান। তারা প্রথমে ফ্লোরিডায় এবং তিন মাস পর ক্যালিফোর্নিয়ায় স্থায়ী হন।

ওয়াসেফ বাখতারি ১৯ জুলাই ২০২৩ তারিখে ক্যালিফোর্নিয়ায় ৮০ বছর বয়সে মৃত্যুবরণ করেন।

## পেশাগত ও রাজনৈতিক জীবন
বাখতারি ১৫ বছর ধরে শিক্ষা মন্ত্রণালয়ে পাঠ্যপুস্তক রচনা ও অনুবাদের কাজ করেছেন। ১৯৭৮ সালে তিনি 'ঝওয়ান্দুন' ম্যাগাজিনের প্রধান সম্পাদক হন। তিনি কাবুল বিশ্ববিদ্যালয়ের অধ্যাপক হিসেবে দায়িত্ব পালন করেছেন এবং আফগানিস্তানের অনেক ফার্সি লেখক ও কবির ওপর গভীর প্রভাব ফেলেছেন।

বাখতারি বামপন্থী ও মাওবাদী রাজনৈতিক দল 'শালেহ-ই জাভিদ'-এর অন্যতম প্রতিষ্ঠাতা ও নেতা ছিলেন। ১৯৭৮ সালে সাওর বিপ্লবের মাধ্যমে খালকি সরকার ক্ষমতায় এলে তাকে দুই বছরের জন্য কারাগারে পাঠানো হয়। ১৯৮০ সালে কারাগার থেকে মুক্তি পাওয়ার পর তিনি রাজনীতি ত্যাগ করেন।

## কবিতা ও সাহিত্য
বাখতারি আফগানিস্তানের আধুনিক ফার্সি কবি ও লেখকদের মধ্যে অন্যতম শ্রেষ্ঠ হিসেবে বিবেচিত। তিনি আফগানিস্তানের অধিকাংশ ফার্সি সাহিত্যিক ও ভাষাবিদদের কাছে একজন সাহিত্যিক অভিভাবক তুল্য ছিলেন। তিনি প্রথম সারির ফার্সি কবিদের মধ্যে একজন যিনি 'শেরে নিমাই' বা নিমাীয় কবিতার প্রবর্তন করেন। ফার্সি কবিতায় তার নিজস্ব স্বতন্ত্র শৈলী ছিল। তিনি রাহি মোয়ায়েরি, আমীরি ফিরোজকুহি এবং আহমদ শামলু দ্বারা প্রভাবিত ছিলেন।

## তথ্যসূত্র

## আরও দেখুন
* ফার্সি সাহিত্য

বিষয়শ্রেণী:১৯৪৩-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:তাজিক কবি
বিষয়শ্রেণী:আফগান তাজিক ব্যক্তি
বিষয়শ্রেণী:২০শ শতাব্দীর আফগান কবি
বিষয়শ্রেণী:মার্কিন যুক্তরাষ্ট্রে আফগান প্রবাসী
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কাবুল বিশ্ববিদ্যালয়ের শিক্ষক
বিষয়শ্রেণী:পাকিস্তানে আফগান প্রবাসী
বিষয়শ্রেণী:২১শ শতাব্দীর আফগান কবি
বিষয়শ্রেণী:বালখ প্রদেশের ব্যক্তি
বিষয়শ্রেণী:আফগান কবি
রাহনাওয়ার্দ জারিয়াব

**রহনবর্ধ জরইয়াব** (, আগস্ট ১৯৪৪ – ১০ ডিসেম্বর ২০২০) ছিলেন আফগানিস্তানের একজন প্রখ্যাত ঔপন্যাসিক, ছোটগল্পকার এবং সাংবাদিক। তিনি কাবুলের এক হাজারা সুন্নি পরিবারে জন্মগ্রহণ করেন এবং আফগান সাহিত্য সমালোচনা সাহিত্যে গুরুত্বপূর্ণ অবদান রাখেন।

## জীবনী
তিনি ১৯৪৪ সালে আফগানিস্তানের কাবুলের রিকা খানা মহল্লায় জন্মগ্রহণ করেন। তিনি লেখিকা স্পোজমাই জরইয়াবের সাথে বিবাহবন্ধনে আবদ্ধ ছিলেন এবং তাদের তিন কন্যাসন্তান রয়েছে। তিনি কাবুল বিশ্ববিদ্যালয় থেকে সাংবাদিকতায় স্নাতক ডিগ্রি অর্জন করেন এবং পরবর্তীতে ওয়েলস ও নিউজিল্যান্ডে উচ্চশিক্ষা গ্রহণ করেন। জরইয়াব মূলত দারি ফার্সি ভাষায় সাহিত্যচর্চা করতেন।

১৯৭০-এর দশকের শুরুতে আফগানিস্তানে ফিরে তিনি জনপ্রিয় 'ঝওয়ান্দুন' ম্যাগাজিনে অপরাধ বিষয়ক প্রতিবেদক হিসেবে কাজ শুরু করেন। তার মতে এই পেশাটি তাকে তার গল্পের জন্য প্রচুর উপাদান সরবরাহ করেছিল। তিনি সারা জীবন বিভিন্ন সংবাদপত্র ও টেলিভিশন চ্যানেলে সাংবাদিক ও সম্পাদক হিসেবে কাজ করেছেন। ২০১৫ সালে তিনি আফগানিস্তানের বৃহত্তম বেসরকারি সম্প্রচার মাধ্যম টোলো টিভিতে সম্পাদক হিসেবে কর্মরত ছিলেন। এছাড়াও তিনি আফগানিস্তানের সংস্কৃতি মন্ত্রণালয়ে সরকারি পদে দায়িত্ব পালন করেছেন।

১৯৯০-এর দশকে জরইয়াব ফ্রান্সে নির্বাসিত জীবন যাপন করেন, তবে তালেবানের পতনের পর তিনি কাবুলে ফিরে আসেন। তার স্ত্রী ও কন্যারা বর্তমানে প্যারিসে বসবাস করেন।

১৯৭০-এর দশকে লেখক হিসেবে ব্যাপক সাফল্য পেলেও ১৯৭৯ সালে সোভিয়েত আগ্রাসনের পর থেকে আফগানিস্তানের বুদ্ধিজীবী শ্রেণীর মতো তার জীবনযাত্রাও সংকটের মুখে পড়ে। বর্তমানে কাবুলের বইয়ের দোকানগুলোতে ইরানি বইয়ের নকল কপি বিক্রির আধিপত্য থাকলেও তিনি লেখালেখি থামাননি। তিনি বলতেন যে তিনি মূলত নিজের জন্যই লেখেন।

২০২০ সালের ১০ ডিসেম্বর আফগানিস্তানে কোভিড-১৯ মহামারির সময় ৭৬ বছর বয়সে তিনি কাবুলে মৃত্যুবরণ করেন।

## নির্বাচিত কাজসমূহ
* আক্তারে মাসখারা, ১৯৮০ (চিত্রনাট্য)
* কালান্দার নামা, ২০১৪, কাবুল
* দ্য রি-ক্রিয়েশন অফ এ মিডল ইস্টার্ন স্টোরি ইন ল্যাটিন আমেরিকা, গুইলান সিলাসির সাথে, জার্নাল অফ পার্সিয়ানাতে স্টাডিজ, ভলিউম ৪ সংখ্যা ২, (২০১১) ২৭২–২৮৫।
* দ্য বিউটি স্লিপিং আন্ডার আর্থ, এবং, দ্য পার্স থিফ, গল্প দুটি ইংরেজিতে অনূদিত এবং সংগ্রহ করা হয়েছে শর্ট স্টোরিজ ফ্রম আফগানিস্তান, ২০০২, শাহ এম বুক কোং, কাবুল-এ
* শামা-ই-দার শাবিস্তানে, (ফার্সি ভাষায়) ১৯৯০-এর দশক, কাবুল
* গুলনার-ও-আবিনা, (ফার্সি ভাষায়) ১৯৯০-এর দশক, কাবুল
* দ্য হক অ্যান্ড দ্য ট্রি, খুব ছোট গল্প
* এ ব্রিফ লুক অ্যাট মডার্ন ফিকশন প্রোজ, একটি সাহিত্য সমালোচনা ও ইতিহাস বিষয়ক প্রবন্ধ। জুরিয়াব আফগানিস্তানের সাহিত্যকে তার বিভিন্ন রাজনৈতিক সময়ের সাথে যুক্ত করেছেন।
* পভার্টি পিরিয়ড অফ হ্যালুসিনেশন, (ছোটগল্প, দরি/ফার্সি ভাষায়), কাবুল, মাইওয়ান্দ প্রিন্টিং প্রেস, ২০০৪

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:আফগান ঔপন্যাসিক
বিষয়শ্রেণী:আফগান সাংবাদিক
বিষয়শ্রেণী:২০শ শতাব্দীর আফগান লেখক
বিষয়শ্রেণী:২১শ শতাব্দীর আফগান সাংবাদিক
বিষয়শ্রেণী:হাজারা লেখক
বিষয়শ্রেণী:হাজারা সাংবাদিক
বিষয়শ্রেণী:আফগানিস্তানে কোভিড-১৯ মহামারিতে মৃত্যু
মুহাম্মদ ইবনে ইউসুফ আল-হারাবি

**মুহাম্মদ ইবনে ইউসুফ আল-হারাবী** (, আভি. ১৪৯২-১৫১৮ এবং মৃত্যু ১৫৪২) ছিলেন ১৫শ শতাব্দীর শেষের দিকের একজন ফার্সি চিকিৎসক। তিনি সফবীয় সাম্রাজ্যের হেরাতের অধিবাসী ছিলেন, যা বর্তমানে আফগানিস্তানের অংশ।

১৫১৮ সালে তিনি আরবি ভাষায় একটি বর্ণানুক্রমিক চিকিৎসা অভিধান এবং বিশ্বকোষ রচনা করেন। এটিতে শারীরস্থান, রোগবিজ্ঞানের পরিভাষা ও ধারণা, ঔষধি উপাদান এবং বিশিষ্ট চিকিৎসকদের নাম বর্ণানুক্রমিকভাবে সাজানো হয়েছে। এই চিকিৎসা অভিধানটির শিরোনাম ছিল 'জাওয়াহির আল-লুগাহ ওয়া-বাহর আল-জাওয়াহির'। এতে তিনটি অধ্যায় রয়েছে: প্রথম অধ্যায়ে শরীরের বিভিন্ন অংশের পরিভাষা (বর্ণানুক্রমিক), দ্বিতীয় অধ্যায়ে সাধারণ ও যৌগিক ওষুধের নাম (বর্ণানুক্রমিক) এবং তৃতীয় অধ্যায়ে রোগের নামসমূহ শরীরের অবস্থান অনুযায়ী মাথা থেকে পা পর্যন্ত ক্রমানুসারে আলোচনা করা হয়েছে। জাওয়াহির আল-লুগাহ-এর একটি মূল অনুলিপি বর্তমানে লন্ডনের ওয়েলকাম লাইব্রেরিতে সংরক্ষিত আছে। লেখক উল্লেখ করেছেন যে তিনি ১৪৯২ সালে এই গবেষণামূলক প্রবন্ধটির সংশোধন সম্পন্ন করেছিলেন।

তার অন্য একটি গুরুত্বপূর্ণ কাজ হলো "আইনুল হায়াত", যা মূলত জরাগ্রস্ততা বা বার্ধক্য নিয়ে রচিত। আইনুল হায়াত-এর মূল পাণ্ডুলিপিটি ১৫৩২ সালে লেখক হেরাতে বসে লিখেছিলেন। বিশ্বের বিভিন্ন গ্রন্থাগারে এই প্রাচীন পাণ্ডুলিপিটির চারটি অনুলিপি রয়েছে বলে জানা যায়। বলা হয়ে থাকে যে, এটি বার্ধক্য বা বয়োবৃদ্ধি নিয়ে বিশ্বের প্রথম পাঠ্যপুস্তক। পাণ্ডুলিপির এই চারটি অনুলিপি সংগ্রহ ও পর্যালোচনার পর ২০০৭ সালে হাকিম সৈয়দ জিল্লুর রহমান এটি সম্পাদনা ও অনুবাদ করেন। এই সম্পাদিত বইটিতে দেখা যায় যে, ৫০০ বছর আগে লেখক কীভাবে বার্ধক্য সংক্রান্ত খাদ্যাভ্যাস, পরিবেশ এবং আবাসন পরিস্থিতিসহ সব ধরনের আচরণগত ও জীবনধারা সংক্রান্ত কারণগুলো আলোচনা করেছিলেন। এছাড়াও তিনি কোন ধরনের ওষুধ বার্ধক্য প্রক্রিয়াকে ত্বরান্বিত বা ধীর করতে পারে সে বিষয়েও আলোকপাত করেছেন।

## তথ্যসূত্র

## আরও দেখুন
* ইরানি বিজ্ঞানীদের তালিকা

বিষয়শ্রেণী:মধ্যযুগীয় ইরানি ফার্মাকোলজিস্ট
বিষয়শ্রেণী:১৫৪২-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:১৬শ শতাব্দীর ইরানি চিকিৎসক
বিষয়শ্রেণী:১৫শ শতাব্দীর ইরানি চিকিৎসক
বিষয়শ্রেণী:সফবীয় পারস্যের ব্যক্তি